JohanHeinsen/ENO huggingface dataset:
Odense Adresse-Contoirs Efterretninger, 1848-06-05
Ved Proclama, som er læst ved Hjemtinget og snarest vil blive læst ved vedkommende Overret, ere Alle og Enhver, som maatte have Noget at fordre i afdøde Sognepræst for Tommerup og Brylle Menigheder i Fyen, Hr. Pastor Jens Nicolay Lund og efterlevende Hustru, deres fælleds Bo, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter i Boet, overeensstemmende med Placat 2 Juni 1819. Odense Herredscontoir den 26 Mai 1818. J Knudsen.
Odense Adresse-Contoirs Efterretninger, 1848-06-05
Ved Proclama af Dags Dato, som snarest vil vorde foranstaltet læst inden vedkommende Over- og Underretter, ere Creditorerne i Stevboet efter den heri Byen afdøde Skoemager Simon Andersen indkaldte med 12 Ugers Varsel, til, for undertegnede Skifteforvalter, at anmelde og beviisliggjøre deres Fordringer, hvilket herved endvidere bekjendtgjøres. Rudkjøbing Byefogedcontoir den 30 Mai 1818. Fyens Stiftsavis redigeres af N. Seedorff, udgives i Odense Kaa Gange ugentlig. Trykt med Hurtigpresse. Schmidten.
Odense Adresse-Contoirs Efterretninger, 1848-06-06
Fædrelandet. Blandinger. Hs. Maj. Kongen vil paa Onsdag begive sig til Malm, for at hilse paa Kong Oscar, der ventes dertil idag (Tirsdag). (Flp.)
Odense Adresse-Contoirs Efterretninger, 1848-06-06
Berl. Tid." beretter af Søndag Aften, at Dampskibene Valdemar", Hertha" og "Caroline Amalie" ere afgaaede og som det hedder til Gothenborg. – Den russiske Flaade, som har været stationeret ved Reval, laae den 23 f. M. seilfærdig paa Rheden.
Odense Adresse-Contoirs Efterretninger, 1848-06-06
Den Skydning, som den 1 Juni har været hørt paa forskjellige Steder, og har givet Anledning til For meeningen om Fortsættelsen af Kampen i Sundeved, har, ifølge en Rapport fra Kommandeur Paludan til Marineministeren, været foranlediget ved et Angreb af Korvetten, Najaden paa de langs Flensborgerfjordens Vestkyst marscherende fjendtlige Tropper, som derved bragtes til at trække sig tilbage.
Odense Adresse-Contoirs Efterretninger, 1848-06-06
Den svenske Overstatholder Friherre Sprengporten er ankommen til Kjøbenhavn, formodentlig for i Forening med den russiske Marineminister Fyrst Menzikoff og de danske Ministre Tscherning og Fahrtmann at aftale det Fornødne med Hensyn til de forenede Troppers eventuelle Operationer. - Baron Bille Brahe er ankommen hertil fra Paris. Efter Forlydende har han medbragt Depescher fra den derværende danske Minister. - Oberst v. Haxthausen, Kommandeur for den 5te Bataillon, der ved Affairen ved Nüppel troede sig afskaaren og derfor med sine Folk gik ombord paa "Skirner", befinder sig i Hovedstaden, formodentlig for at forsvare sit ved denne Leilighed udviste (Flp.) Forhold.
Odense Adresse-Contoirs Efterretninger, 1848-06-06
Fra Hamborg skrives, at en dansk Fregat den 30 Mai har taget Bremer=Gallioten "Anna", fra Rio med Huder til Hamborg; 7 Blankeneser Fartøier skulle ligeledes være tagne.
Odense Adresse-Contoirs Efterretninger, 1848-06-06
General Moltke har med Generalkommandostaben og Jntendanturen for det nørrejydske Reservekorpsfortiden taget Qvarteer i Aalborg. Dannevirke, der nu atter udkommer i Haderslev, meddeler i dansk Oversættelse følgende Proklamation: Til vore frafaldne Vaabenbrødre, Slesvigske Brødre, som ere forførte og som tjene imod Eders Konge og Fædreland; - vi staae nu atter lige overfor Eder og beklage den fordærvelige Borgerkrig, - Det er endnu Tid at træde tilbage, forinden vi atter skulle vende vore Vaaben imod hinanden. - Vi stride for en god og en retfærdig Sag, for Kongen og Fædrelandet. - Hvad have J at stille derimod: - Løfter, som ikke kunne holdes, Tvivl og Samvittighedsnag. - Viis Eder da som Mænd, kast Eders Vaaben bort, lad Eders Anførere søge deres store tydske Fædreland, der vil støde dem tilbage med velfortjent Foragt, og vender J tilbage til Eders Pligt og Eders Konge, som i Naade vil see til Eder og tilgive Eder et Skridt, som mere er begaaet i Uvidenhed og som Følge af Eders forræderske Embedsmænds Jndflydelse end af Hjertets Tilskyndelse! - Vi, Eders Brødre, ville i Hjertet tilgive Eder og bønfalde for Eder og Guds og Kongens Naade. Soldaterne i den danske Armee." Dannevirke" meddeler fra Haderslev af 4 ds.
Odense Adresse-Contoirs Efterretninger, 1848-06-06
Prindsen af Augustenborg og Hertug Carl af Glücksborg ere blevne betydede af General Wrangel at forføie sig ud af det preussiske Hovedqvarteer. - J Træfningen i Sundeved den 28 f. M. skal en fjendtlig Oberstlieutenant være falden, ligesaa en Kapitain. Den Førstes Tjener (der maaskee i en anden Beretning er forvexlet med General Halketts) og Hest blev tagen tilfange af en af vore Menige. Tjeneren søgte først ved et Greb i Lommen at frie sig med en Løsesum, men Soldaten lod ikke prutte med sig, erklærede det Hele for god Prise og førte baade Tjener, Hest og Penge afsted med sig. - Keiseren af Rusland skal have befalet sine Undersaatter at aflægge de preussiske Ordener, hvormed de maatte være dekorerede. Man sporede ogsaa Virkningen af denne befaling i den til Kjøbenhavn ankomne Storfyrstes Omgivelser. - Efter Meddelelse fra en vel underrettet Haand er Storfyrst Constantins Ledsager, Generalgouverneuren over Finland, Admiral Fyrst Menschikoff, i paakommende Tilfælde bestemt til Oberbefalingsmand for en forenet dansk-svensk norsk-russisk Flaade. - Efter Forlydende skal Ruslands Jntervention i vore Anliggender være begyndt med en Note til det preussiske Hof, hvoraf to Artikler lyde derhen: 1) at Rusland erklærer at ville garantere Danmark Slesvig til evige Tider og hvis Preusserne ikke forlade det af dem paabegyndte Værk, da at ville støtte sin Erklæring med Vaabenmagt; 2) at Rusland ikke kan indvillige i Estableringen af en tydsk Flaade, dette skee nu i Østersøen eller Nordsøen, da derved Europas og navnlig Nordens Ligevægtsforhold forrykkes. - Admiral Gyllengranat er udnævnt til Chef for den svenske Eskadre. (Aalb. A.)"Morning Chronicle" og fornemmelig "Times vedblive i et kraftigt Sprog at tale for den danske Sag og det engelske Folk sympathiserer med disse Blades Anskuelser. Det hedder saaledes i en ledende Artikel i det sidstnævnte Blad: "Det vilde kaste en stærk Skygge paa Engellands Diplomati, dersom den kun anvendte heftige Noter og djerve Forestillinger, hvor vor Ret til at intervenere er tvivlsom og den Magt, mod hvilken de anvendes, synes at være for svag til at gjøre Modstand, (Hentydning til Spanien og Grækenland), men nedstemte Tonen, naar en Stat som Preussen eller det tydske Forbund har begaaet en aabenbar Uret, saa at vi betænkte os paa at yde Danmark den Bistand, som er tilsikkret det ved Traktater og Garantier under Engellands store Segl. Det var Lord Palmerstons Pligt at tilkjendegive det tydske Forbund i et Sprog, der, om Man saa vil, kunde være høfligere, men ikke burde være mindre kraftigt, end det han brugte mod Hertugen af Sotomayor, at Hertugdommernes og Danmarks Territoriums Besættelse af Forbundets 10de Armeekorps er en aabenbar Krænkelse af Europas Statsret, Traktater og Fred. Uagtet vi billige Tilbudet og Engellands Mægling for at bilægge de vigtigste Stridspunkter, var det Mægler nes Pligt at drage Omsorg for, at det omtvistede Territorium blev rømmet, og at de Oprørere, som danne den provisoriske Regjering i Rendsborg, underkastede sig.
Odense Adresse-Contoirs Efterretninger, 1848-06-06
Keiseren af Rusland har paalagt sine Ministre ved flere europæiske Hoffer at erklære i hans Navn, at han betragter de preussiske Troppers Jndmarsch i Jylland som en casus belli, og at han agter at understøtte sin nære Slægtning, Kongen af Danmarks Rettigheder med sit Riges Land= og Sømagt. J Sverrig og Norge har de tydske Staters Angreb paa en uafhængig skandinavisk Stat med Rette vakt en umaadelig Forbittrelse. Den danske Halvøes og de danske Øers Forsvar mod en Jnpasion er bleven en Folkesag, og Kongen af Sverrig har officielt tilkjendegivet, at det er hans Hensigt at deeltage i Krigen. Vi haabe at erfare, at den brittiske Regjering ikke har overladt det til andre Stater ene at opretholde de Grundsætninger, der ere adskillelige fra vor østersøiske Handels Sikkerhed og som ere høitideligt vedtagne i vore Traktater med Danmark. Jntet Land er mere interesseret i at opretholde Danmarks Uafhængighed og dets fuldstændige Besiddelse af dets Gebeet til Lands og dets Rettigheder tilsøes. Kongen af Danmark kan ikke opfordres til at frakjøbe sig en uretfærdig Krig ved Jndrømmelser mod den tumultuariske Liberalisme i et fremmed Land, og kunde saadanne Jndrømmelser fratvinges ham ved Vold, vilde Jngen blive meere vanæret derved, end de Bundsforvante, der unddrage ham deres Bistand, i hans yderste Nød. Men nu kjender Danmark sin Styrke. Dets Kraft og Tillid til sig selv have skinnet hæderligt frem i et Tidsrum af Historien, som vil bevare Mindet om nogle af de største europæiske Monarkiers Vaklen og Skam, og selv de Tropper, der have overskredet dets Grændser, tilhøre en Regjering, der er bleven saa rystet og svækket ved Anarki, at den neppe kan afholde Omkostningerne ved dette Tog. Om ikke lang Tid ville de tydske Tropper være gaaede tilbage over Eideren og have trukket sig tilbage til Elben, men dette høist ønskelige Resultat vilde Sandsynligviis i høi Grad blive fremskyndet ved en fast Erklæring af det svenske, russiske og engelske Hof til Forsvar for de for dem alle fælleds Handelsinteresser og ved deres forenede Beslutning om at tilveiebringe Gjenoprettelsen af den Fred hvortil intet Land trænger mere, end Tydskland selv. Tingenes nærværende Udseende er ikke saaledes beskaffent, at det gjør det til en øieblikkelig Pligt for vore Ministre at deeltage i nogensomhelst bestemt Alliance paa Fastlandet; men skulde den Tid komme, da et saadant Forbund kunde blive af væsentlig Vigtighed for at vedligeholde Freden eller forsvare store offentlige Jnteresser, da ere de nordlige Sømagter vore paalideligste Venner, og en politisk Overeenskomst mellem Engelland Rusland, Sverrig og Norge, Danmark, Holland og Belgien vilde være den bedste Borgen for disse Staters Rettigheder og for Ordenen og Uafhængigheden indenfor deres Enemærker. Ved et mærkeligt Sammenstød af Omstændighederne er Danmark den første af de i Europa bestaaende Regjeringer, som er bleven aabenlyst angreben af en fremmed Hær, og dets modige Forsvar vil Sandsynligviis bevirke en tættere Tilslutning mellem de Stater, hvis Stilling og Jnteresser kunne sammensmeltes med dets egne.
Odense Adresse-Contoirs Efterretninger, 1848-06-06
Med Dampskibet "Malm, ankom i Løverdags til Kjøbenhavn en tyrkisk Gesandt, Salim Effendi, med tvende Gesandtskabssekretairer for at bringe vor Konge den tyrkiske Sultans Hilsen og Lykønskning til hans Tronbestigelse og overrække Allerhøistsamme flere kostbare Presenter.
Odense Adresse-Contoirs Efterretninger, 1848-06-06
Fallitter, Meel= og Grynhandler P. Chr. Kjelleerup og Urtekræmmer Elling Ellingsen, Begge i Kjøbenhavn, Kjøbmand P. Chr. Sørensen Damm i Nykjøbing paa Sjælland; Smedemester C. W. Rasmussen i Nestved; Handelshuset N. & M. Lazarus i Aarhuus og Kjøbmand Moses Seligmann Jacobsen i Kjøge.
Odense Adresse-Contoirs Efterretninger, 1848-06-06
Odense. Efter Forlydende kan i disse Dage ventes hertil Provindsen en Afdeling svenske Tropper paa 4000 Mand, der foreløbigen vil blive indqvarteret paa Hindsholm og i Bjerge-Aasum Herreder, hvorfra den om kort Tid vil marschere til Fyens Vestkyst. (Jfølge Aftenbl." skulle disse Tropper gaae ind i Jylland).
Odense Adresse-Contoirs Efterretninger, 1848-06-06
Jgaar Eftermiddag hørtes næsten over hele Fyen – fra Faaborg til Munkebo - til Kl. 10 Kanonade fra Syd. Jdag erfares, at den hidrørte fra et betydeligt Engagement i det Sundevedske. Et Brev fra Sønderborg, dateret den 5 Juni omtrent Kl. 9 Aften, beretter derom: "J Formiddags bleve vore Forposter ved Ekernsund angrebne af Preussere og ligeledes hoire Flanke ved Stendeerup. Allerede Kl. 2 var en beftig Kamp udbrudt. Vore Tropper bleve for en Tid trængte tilbage, endog paa denne Side Dyppel, hvor Batterier Jessen forsvarede sig brillant; men Kl. 4-5 ankom Reserven (Garden, 3 og 4 Bataillon) tilligemed et Batteri og nu begyndte det meget hidsigt igjen, Fjenden blev, skjøndt vistnok meget overlegen (vi havde omtrent 16,000 Mand i Jlden), atter trængt tilbage, saaledes at vore Tropper igjen paa noget nær skulle have deres Stilling som før. Jlden høres endnu langt borte. Desværre har det atter kostet meget Blod; endeel Saarede har jeg seet, deriblandt Oberst Blom af 5te Bataillon, hvis Saar dog ikke er farligt, ogsaa Lieutenant Hammeløf er saaret. Det beredne Jægerkorps har gjort god Nytte, men skal ogsaa have liidt temmelig meget; ogsaa 1ste Jægerkorps, 5te og 10de Bataillon siges at have liidt meget især 5te, som hørte til Forposterne og som skal være bleven overrasket. Jblandt et Par Fanger saae jeg en preussisk Officeer. J Faaborg heed det imorges, at vore Tropper havde beholdt Valpladsen.
Odense Adresse-Contoirs Efterretninger, 1848-06-06
Jfølge Breve fra det høire Flankekorps i Nordslesvig havde vor tappre Ritmester Würtzen med 6te Dragonregiments 1ste Eskadron i Fredags paa en Rekognoscering i Egnen af Lygumkloster fanget 22 fjendtlige Jægere med en Fane. J Løverdags bleve 1ste og 2den Eskadron (Ritmester Brunckhorst) udkommanderede paa en ny Rekognoscering i samme Egn, men desværre blev Udfaldet denne Gang ikke glædeligt, idet vore Brave snart saae sig anfaldne af en langt overlegen hannoveransk Styrke - specielt nævnes 3 Husareskadroner - og efter en heftig Kamp (Forstærkning, hvorefter der var sendt Bud, kunde ikke komme til rette Tid) ihast maatte trække sig tilbage for ikke aldeles at blive afskaarne. Paa Tilbagetoget styrtede Würtzens Hest med sin Rytter i en Grøft og to Dragoner med deres Heste ovenpaa ham; vel har han ikke lidt Skade ved det heftige Fald, men Fjenden var saa nær, at han var taget tilfange inden han kunde være tilhest igjen. Af anden Eskadron blev Lieutenant Paulsen, Qvarteermester Jensen og Vagtmester Sørensen tagne tilfange, den Sidste haardt saaret, Korporal Hindevad blev haardt saaret og Underforporalerne Skaarup og Lykkebye faldt; Eskadronen har et Tab af omtrent 40 Mand Faldne, Saarede og Fangne. Første Eskadrons Tab er ogsaa betydeligt.
Odense Adresse-Contoirs Efterretninger, 1848-06-06
Horsens frivillige Jægerkorps, der siden de fjendtlige Troppers Jndtrængen i Jylland er bleven indøvet her i Byen, afmarscherede herfra imorges for at slutte sig til Armeen. Korpset er indøvet af Premierlieutenant v. Hammer og afgik under hans Kommando. Kommandeuren for 1ste Bataillon danske Frivillige, Major v. Wagner tildeelte Korpset megen Roes for den udviste Jver og Lyst. De frivillige Korpser fra Veile, Aarhuus og Randers der ligeledes opholde sig her, forventes at blive færdige til at kunne afmarschere og nogle Dage.
Odense Adresse-Contoirs Efterretninger, 1848-06-06
- (Dagsposten.) Efter hvad Aftenbl. har erfaret, træffe D. D. M. M. Kongerne af Danmark og Sverrig Norge imorgen (Onsdag) i Malm sammen med Hs. Keis. H. Storfyrst Constantin af Rusland. og en engelsk Gesandt. - En svensk Hær staaer opstillet ved Landscrona.
Odense Adresse-Contoirs Efterretninger, 1848-06-06
Hs. Kgl. H. Prinds Oscar har i Søndags beseet Domkirken i Roeskilde; igaar agtede Prindsen, ombord paa Fregatten Eugenia, at give en Dejenner for Hs. Kgl. H. Arveprinds Frederik Ferdinand.
Odense Adresse-Contoirs Efterretninger, 1848-06-06
Fra det høire Flankekorps, dateret Haderslev den 3 Juni, "Jgaar lykkedes det os uden Tab at gjøre 25 Krigsfanger, hvoraf 22 Jnsurgenter og 3 preussiske Gardechasseurer, sidstnævnte var en Patrouille der blev afskaaren, og førstnævnte 22, en Besætning der fra Lygumkloster trak sig tilbage da en Eskadron paa en Rekognoscering nærmede sig; der blev fremsendt en Deling som Omringede dem, og paa Opfordring at nedlægge deres Vaaben, skeete det, og de overgave sig som Krigsfanger: - samtlige 25, hvoriblandt 2 Underofficerer, ville i Morgen blive transporterede herfra." (Brl. T.)
Odense Adresse-Contoirs Efterretninger, 1848-06-06
Oberst Juel, der kommanderer det fra Fyen til Jylland overførte Korps, har fra sit Hovedqvarteer Haderslev foretaget Rekognosceringer til Tønder og til Bau, paa hvilke flere Smaaafdelinger af Fjender paa 10-20 Mand ere blevne tagne tilfange. (Fdl.)De danske Transportskibe, som ere afgaaede fra Kjøbenhavn, ere ankomne til Gothenborg for at overføre svenske Tropper. Plakat: "Paa Justits Ministeriets derom nedlagte allerunderdanigste Forestilling har Hs. Majestæt ved allerhøieste Resolution af 25 d. M. allernaadigst bifaldet, at den Adgang, som Forordningen af 20 Juni 1788 § 16 og den ved Kancelli-Plakat af 8 August 1816 kundgjorte allerhøieste Resolution af 24 Julii næstforhen, i visse Tilfælde give Soldater, der ere komne i Besiddelse af en Bondegaard, til at udløses af Krigstjenesteen, forinden de have udtjent ved den staaende Hær maa suspenderes saalænge Krigen varer. Hvilket herved bekjendtgjøres til Efterretning for alle Vedkommende. Justits Ministeriet den 31 Mai 1848. Bardensleth.
Odense Adresse-Contoirs Efterretninger, 1848-06-06
Udnævnelser. Hs. Maj. har allern, beskikket Sognepræst for Hoe og Oxbye Menigheder i Ribe Stift, J. P. G. Jensen, til Sognepræst for Jandrup og Billum Menigheder i samme Stift.
Odense Adresse-Contoirs Efterretninger, 1848-06-06
Reisende over Storebelt, fra den 1 til 5 Juni, Fra Fyen til Sielland, Mad. Asp; Kammerraad Hillerup med Datter; Cand. Benzon, Oberstlieuten. v. Haxthausen med Tjener; Cand. Wiehel; Jfr. Smidstrup; Hr. Petersen, Mad. Larsen; Gjæstgiver Petersen; Dhrr. Werich, Dehlholm, Klein, Thomsen, Premierlieut. Kaumann, Doctor Boeck, Kjøbmd. Warburg og Oxholm Forv. Hartz; Uhrmagerne Kyhl og Marcheer; Bombardeer Lindstrup. Fra Sielland til Fyen; Cand. Wessel-Brown; Jfr. C. Jørgensen og C. Stemcke: Hr. Deinzer, Major v. Bülow Oberst v. Zöderberg; Lieuten. Baron v. Cederstrøm med Tjener; Generalinde Bassewitz med Jfr. Frøken Sølling; Cand. Nyholm og Nielsen; Lieuten. v. Larsen og v. Schmidt; Dhrr. Salomon, Hansen og Muus; Jfr. Aaris.
Odense Adresse-Contoirs Efterretninger, 1848-06-06
AVERTISSEMENTS. Efter et smerteligt Sygeleie af 6 Maaneder indgik igaar Eftermiddags til den evige Hvile min inderlig elskede Mand, Jens Christensen Skivholm 60 Aar gammel, og efter et lykkeligt Ægteskab af 30 Aar. J 19 Aar Sveitzer hos Hs. Majestæt Kongen. Hvilket herved tilkjendegives fraværende Familie og Venner. Odense Slot den 6 Juni 1848. Grethe Skivholm, født Petersen.
Odense Adresse-Contoirs Efterretninger, 1848-06-06
Foruden de Gaver til de danske Troppers Forsyning, som allerede ere anmeldte at være indleverede til undertegnede Forening, er senere endvidere givet: af Hr. Consistorialraad, Ridder Knap til Aalykkegaard 50 Rbd. Fru Bardensleth til Taaruplund 10 Rbd.; Hr. Proprietair Luders til Blangstedgaard 44 Pd. Perlegryn, til Lazarethet; Hr. Kammerraad Hillerup til Bramstrup 2 Skinker, 3 Skpr. Boghvedegryn, 3 Skpr. Byggryn, 2 Tdr. Erter 6 Pølser og 10 Stkr. Rugbrød; Freltofte Bye i N. Lyndelse Sogn 3 Lpd. 5 Pd. Smør, 5 Lpd. 10 Pd. Flesk, Steenstrups Sognebeboere 300 Pd. Smør 160 Pd. Flesk, 2 Lammelaar, 2 Pølser og 55 Pd. Schweizerost.
Odense Adresse-Contoirs Efterretninger, 1848-06-06
Foreningen i Odense til Jndsamling af frivillige Gaver til de danske Troppers Forpleining og Forsyning, den 6 Juni 1848.
Odense Adresse-Contoirs Efterretninger, 1848-06-06
Paa No. 41 blev Maler Fabers Malerie vunden af Hr. Rellerup, Frivillig ved Armeen.
Odense Adresse-Contoirs Efterretninger, 1848-06-06
Skandinaviske Cocarder. Armbaand. erholdes paa Odense Vestergade No. 236 1ste Sal. skraas overfor Adressecontoiret. Ærbødigst Chr. Assam.
Odense Adresse-Contoirs Efterretninger, 1848-06-06
Fredagen den 9 d. M. vil den sædvanlige Maaneds bededags Skriftemaal og Altergang for Frue Menighed finde Sted i St. Knuds Kirke. H. E. Colding.
Odense Adresse-Contoirs Efterretninger, 1848-06-06
De anmeldte Confirmander anmodes om at møde hos Undertegnede Torsdag den 8 Juni, Formiddag Kl. 9, og at medbringe Døbe= og Vaccinations-Attester. Odense den 6 Juni 1848. Svitzer.
Odense Adresse-Contoirs Efterretninger, 1848-06-06
Krigsskuepladsen, eller kortfattet Beskrivelse over Hertugdommerne Slesvig og Holsteen, til Brug for Militaire og for dem, som ønske at følge Krigsbegivenhedernes Gang, efter de nyeste og bedste Kilder udarbeidet af Schaldemose 24 s. Faaes i den Hempelske Boghandel. Endvidere indkommet følgende Gaver: A. Til Sømand Jørgen Frederik Severins Efterladte indsendt ved Hr. Skolelærer Bøje i Havreheed Skole; Hr. Kammerherre Baron Holsten til Langensøe 5 Rbd., Frue Kjær ibid. 1 Rbd., Frøken Møller ibid. 1 Rbd.,Hr. Forpagter Mackeprang ibid. 1 Rbd. 3 Mk., forskjellige Personer sammesteds 2 Rbd. 2 Mk., flere saavel Gaardmænd som andre Personer i Wiggerslev Sogn 6 Rbd. 4 Mk. i Alt 17 Rbd. 3 Mk., en Ubenævnt 2 Rbd., som med de tidligere anmeldte 6 Rbd. 3 Mk. 4 s. udgjør 6 Rbd. 1 Mk. 4 s. B. Til de Brandlidte i Koldby paa Samsøe fra H. 2 Rbd.,P. & R. 10 Rbd., som med de tidligere anmeldte 9 Rbd. udgjør 21 Rbd. For hvilke Gaver paa Vedkommendes Vegne kjærligst takkes. Odense den 6 Juni 1848. M. C. Hempel.
Odense Adresse-Contoirs Efterretninger, 1848-06-06
Onsdagen den 21 Juni, Formiddag Kl. 10 holder Fyens Stifts patriotiske Selskab paa sædvanligt Sted sit 2det Qvartalsmøde for indeværende Aar. Det reviderede Regnskab for Aaret 1847 vil blive forelagt til Decision. Bestemmelse vil blive taget angaaende hvorvidt Selskabet i indeværende Aar maatte ville forskrive ægte rigaisk Sædehørfrø. Et fra et af Selskabets Medlemmer indkommet Forslag angaaende Udbredelsen af Tærskemaskiner af bedre Construction samt af Saaemaskiner vil blive Gienstand for nærmere Drøftelse.
Odense Adresse-Contoirs Efterretninger, 1848-06-06
En Brystnaal, med blaae Stene er tabt paa Nørregade. For dens Aflevering paa Politikammeret udloves en passende Douceur.
Odense Adresse-Contoirs Efterretninger, 1848-06-06
Hvis en duelig Seminarist har Lyst til, i Forening med en theologisk Candidat, at oprette en høiere Bondeskole paa et passende Sted enten i Fyen eller i Jylland, bedes han at indlægge en billet mærket, Bondeskolen paa Adressecontoiret.
Odense Adresse-Contoirs Efterretninger, 1848-06-06
En duelig Seminarist kan strax faae Ansættelse som Hjelpelærer i Dalby Skole. Lønnen er: Alt frit i Huset og 70 Rbd. aarlig. Det Nærmere aftales med. Dalby Præstegaard paa Hindsholm den 26 Mai Ch. Møller. Præst.
Odense Adresse-Contoirs Efterretninger, 1848-06-06
Et ungt Menneske med gode Anbefalinger, der i 6 Aar har været ansat paa en Godsforvalters Contoir, og siden, efter at have bestaaet dansk juridisk Examen med bedste Characteer, har conditioneret deels som Contoirist, og for Tiden som Fuldmægtig paa et større Herredscontoir i Jylland, ønsker sig en Godsforvalterplads til næstkommende 1 November. Det er især Lysten til de med en Godsadministration forbundne Forretninger, der har bevæget den Søgende til at opgive sin nuværende fordeelagtige Stilling, og han tager derfor ikke saameget Hensyn til den Løn, som kan erholdes. Herpaa Reflecterende ville behage at henvende sig til Fyens Stifts Adressecontoir, der modtager de muligen indkommende Tilbud i Billetter under Mærket C. S. eller paa Forlangende opgiver den Søgendes Navn og Opholdsted.
Odense Adresse-Contoirs Efterretninger, 1848-06-06
Et ungt Menneske, som i 1 1/2 Aar har lært Landvæsenet hos en af Provindsens dueligste Landmænd og er villig til at deeltage i alt forefaldende Arbeide, søger Plads paa et Sted, hvorhan paa billigere Vilkaar kan udvide sine Kundskaber i Landbruget. Billet mærket A. B. modtages paa Adressecontoiret.
Odense Adresse-Contoirs Efterretninger, 1848-06-06
En flink Arbeidskarl kan strax faae Condition i en Mølle paa Landet. Adressecontoiret anviser. Lærerinde.
Odense Adresse-Contoirs Efterretninger, 1848-06-06
En velopdraget ung Pige ønsker sig Plads til 1 Novbr. d. A. som Lærerinde. Hun underviser, foruden de sædvanlige Skolekundskaber og alt nu brugeligt Haandarbeide, i Fransk og Tydsk, saavelsom i Begyndelsesgrundene paa Fortepiano. billet mærket E. B. bedes aflagt paa Adressecontoiret.
Odense Adresse-Contoirs Efterretninger, 1848-06-06
En Jæger=Uniform til Salg. Adressecontoiret anviser.